Ενδεικτικές απαντήσεις
2.1
α) Οι βασικές ιδιότητες των ακτίνων X που εκμεταλλευόμαστε στην ακτινοπροστασία είναι:      
· Οι ακτίνες Χ διερχόμενες από υλικά μεγάλου ατομικού αριθμού –π.χ. μόλυβδος– απορροφώνται σε μεγάλο βαθμό. Γι’ αυτό οι επενδύσεις τοίχων, η μολύβδινη ποδιά και διάφορα άλλα προστατευτικά υλικά είναι από μόλυβδο.
· Οι ακτίνες X απομακρυνόμενες από τη λυχνία εξασθενούν σύμφωνα με το νόμο του αντίστροφου τετραγώνου της απόστασης .
β) Οι ακτίνες Χ προκαλούν φθορισμό  ορισμένων  ουσιών. 

2.2
α) Οι ακτίνες X παράγονται, όταν ταχέως κινούμενα ηλεκτρόνια προσπέσουν (σταματήσουν απότομα) σε υλικό με υψηλό ατομικό αριθμό.
β) Ακτινοβολία από πέδηση είναι η ηλεκτρομαγνητική ακτινοβολία που παράγεται ως αποτέλεσμα του απότομου σταματήματος των ηλεκτρονίων, όταν αυτά προσπέσουν στην άνοδο της ακτινολογικής λυχνίας. 

